O‘zbekiston Paralimpiada termasi 21-sentabr kuni tongda Toshkentga yetib keladi

Rio—2016 Paralimpiadasidagi ishtirokini 16-o‘rinda yakunlagan O‘zbekiston delegatsiyasi 21-sentabr kuni Toshkent xalqaro aeroportiga yetib keladi.

Bu haqda ma’lum qilgan Milliy Olimpiya Qo‘mitasi matbuot xizmati, o‘zbekistonlik sportchilar joy olgan samolyot tonggi 06:00 da Toshkentga qo‘nishini bildirdi. 32 nafar sportchi bilan ishtirok etib, 31 ta medalni qo‘lga kiritgan O‘zbekiston delegatsiyasi olimpiyachilar kabi katta tantana bilan kutib olinadi.
Qayd etish kerak, O‘zbekiston delegatsiyasi 8 ta oltin, 6 ta kumush va 17 ta bronza bilan umumjamoa hisobida 16-o‘rinni egalladi.